cyanic-selkie/wikianc huggingface dataset:
Yekatit 12
Yekatit 12 (Amharies: የካቲት ፲፪) is ’n datum op die Ge'ez-kalender wat verwys na die slagting en inhegtenisneming van Ethiopiërs deur Italiaanse besettingsmagte ná ’n sluipmoordpoging op maarskalk Rodolfo Graziani, onderkoning van Italiaans-Oos-Afrika, op 19 Februarie 1937. Graziani het die Italiaanse magte na oorwinning gelei in die tweede Italiaanse inval in Ethiopië.
Gymkhana Klubveld
Gymkhana Klubveld is 'n krieketveld en -span in Nairobi, Kenia. Dit het al agt die wedstryde gehuisves gedurende die Kampioenetrofee 2000, asook enkele wedstryde gedurende die Krieketwêreldbeker in 2003.
Raspailia arbuscula
Raspailia arbuscula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Foreign Policy
Foreign Policy is 'n Amerikaanse nuuspublikasie, gestig in 1970 en gefokus op globale sake, aktuele gebeure en binnelandse en buitelandse beleid. Dit produseer daagliks inhoud op sy webwerf en toepassing. en jaarliks in vier gedrukte uitgawes.
Foreign Policy tydskrif en ForeignPolicy.com word gepubliseer deur The FP Group, 'n afdeling van Graham Holdings Company (voorheen The Washington Post Company). Die FP-groep produseer ook FP Events, Foreign Policy se gebeure-afdeling, wat in 2012 van stapel gestuur is.
City of Westminster
Baie van Londen se bekendste besienswaardighede is in die City of Westminster geleë, waaronder die Sint James- en Buckingham-paleise, die parlementsgebou (Paleis van Westminster), en 10 Downing Street, die ampswoning van Britse eerste minsters.
C. Martin Croker
C. Martin Croker (10 Januarie 1962 – 17 September 2016) was 'n Amerikaanse akteur en regisseur. Hy was bekend vir sy rolle in die rolprent Aqua Teen Hunger Force Colon Movie Film for Theaters (2007) en in die televisiereekse Space Ghost Coast to Coast (1993), Cartoon Planet (1995), en The Brak Show (2000).
Moord op James Bulger
Die Bulgersaak het 'n wydverspreide debat ontlok oor hoe om jong oortreders te hanteer wanneer hulle gevonnis of vrygelaat word.
Arres
Die verdagtes se ouderdom het ondersoekbeamptes onder leiding van speurdersuperintendent Albert Kirby van die Merseyside-polisiekantoor geskok. Volgens vroeë persberigte en polisieverslae is Bulger saam met twee "jeugdiges" gesien, wat dit laat klink het asof hulle tieners was, en dit was moeilik om hulle ouderdom vas te stel op grond van die kringtelevisiebeelde.
Ná die verhoor
In Junie 2001, ná 'n ses maande lange beraadslaging, het die paroolraad beslis die seuns is nie meer 'n bedreiging vir die openbare veiligheid nie en kan vrygelaat word omdat hulle minimum straf in Februarie daardie jaar uitgedien sou wees. Die minister van binnelandse sake het die beslissing goedgekeur en hulle is 'n paar weke later vrygelaat nadat hulle agt jaar van hulle vonnis uitgedien het. Daar is berig die seuns het nuwe identiteite gekry en was deel van 'n soort getuiebeskermingsprogram.
Op 14 Maart 2008 het Denise Fergus en die Engelse joernalis Esther Rantzen aansoek gedoen om 'n leerlingsentrum in Merseyside op te rig ter herinnering aan James Bulger. 'n Herinneringstuin vir hom is opgerig in die Primêre Skool Sacred Heart in Kirkby, die skool wat hy sou bygewoon het as hy nie vermoor is nie.
Verhoudings en ander oortredings
Venables het in Maart 2002 op sy eie begin woon. Die een of ander tyd daarna het hy 'n verhouding aangeknoop met 'n vrou wat 'n vyfjarige kind gehad het; dit is nie bekend of Venables reeds kindermisbruikfoto's van die internet begin aflaai het teen die tyd dat hy met die vrou uitgegaan het nie, hoewel hy ontken het dat hy ooit die kind ontmoet het. In 2005, toe Venables 23 jaar oud was, het sy paroolbeampte 'n ander meisie van hom ontmoet wat 17 jaar oud was. Ná 'n aantal "jong meisies" is aangeneem Venables het 'n vertraagde adolessensie.
2017-tronkstraf
In September 2020 is hy parool geweier. Hy sou in Oktober 2022 weer 'n paroolverhoor gehad het, maar dit is vir minstens drie maande uitgestel.
Shane Bitney Crone
Shane Bitney Crone (gebore 19 Desember 1985) is 'n Amerikaanse akteur en vervaardiger. Hy is bekend vir sy rolle in die rolprente The Achievers (2006) en Bridegroom (2013), en in die televisiereekse Entertainment Tonight (1981) en The Insider (2004).
Sigurd Slang-in-die-oog
Vroeë lewe
Sy bynaam "Slang-in-die-oog" dui op 'n spesifieke karaktertrek. Hy is gebore met 'n merk in die vorm van 'n slang om sy een pupil.
Koraal (musiek)
19de eeu
Joachim Raff gebruik Luther se "Ein feste Burg ist unser Gott" in sy Ouverture, opus 127 van 1854 (hersien in 1865) en het sy vyfde simfonie (Lenore, opus 177 van 1872) op 'n koraal afgesluit. Die finale van Camille Saint-Saëns se eerste simfonie bevat bevat 'n homoritmiese koraal. Een van die temas in die laaste beweging van sy derde simfonie van 1886 is 'n koraal (dit is die tema wat in 1978 in die lied "If I Had Words" gebruik is). Anton Bruckner se derde simfonie van 1873 en sy vyfde simfonie van 1876 eindig beide op korale wat deur koperblasers gespeel word. Bruckner het ook die koraal as komposisietoestel in Two Aequali gebruik. Hy het ook korale in misse en motette gebruik (byvoorbeeld die motette Dir, Herr, dir willich mich ergeben en In jener letzten der Nächte), en in deel 7 van sy feestelike kantate Preiset den Herrn. In sy toonsetting van Psalm 22 en in die finale beweging van sy vyfde simfonie gebruik hy 'n koraal as kontras en in kombinasie met 'n fuga. Een van die temas in die slotbeweging van Johannes Brahms se eerste simfonie (1876) is 'n koraal.
Orkes
In simfonieë, byvoorbeeld Mendelssohn, Bruckner, Saint-Saëns en Mahler.
Barbican Centre
Ligging
Cisticolidae
Cisticolidae is 'n familie van uiteenlopende voëls in die orde van sangvoëls (Passeriformes). Hulle is klein insekvretende voëltjies met afgeronde vlerke en lang, dikwels afgeslete sterte. Hulle grootte wissel van 9 tot 20 sentimeter. Hulle het dun pootjies en 'n skerp snawel. Die meeste spesies kom in Suid-Europa, Afrika, Asië en Australië voor. Hulle lewe in woude, savannes, graslande, moerasse en struikgewasse in semi-droë en droë gebiede. Die verekleed is lig van kleur by spesies wat in die bos lewe en donkerder vir spesies wat in meer oop gebiede woon.
Taoyuan Internasionale Lughawe
Taiwan Taoyuan Internasionale Lughawe (IATA: TPE, ICAO: RCTP) is die internasionale lughawe wat die hoofstad van die Republiek China (Taiwan), Taipei, asook die noordelike dele van die land bedien. Dit is ongeveer 40 km van Taipei geleë in die dorp Dayuan, Taoyuan County, en is Taiwan se grootste lughawe. Dit is een van die vyf lughawens in die Republiek van China met gereelde internasionale vlugte, en is by verre die besigste internasionale lugtoegangspunt onder hulle. Dit is die belangrikste internasionale sentrum vir China Airlines en Eva Air.
Diospyros phillipsonii
Diospyros phillipsonii is 'n boom wat deel is van die Ebenaceae familie. Die spesie is endemies aan Madagaskar.
Alice Nunn
Alice Nunn (27 Oktober 1927 – 1 Julie 1988) was 'n Amerikaanse aktrise. Sy was bekend vir haar rolle in die rolprente Mommie Dearest (1981), Pee-wee's Big Adventure (1985), en Trick or Treat (1986), en in die televisiereeks The Phyllis Diller Show (1966).
Lys van kabinette van Israel
Die kabinet van Israel, Hebreeus: ממשלת ישראל‎ - Memshelet Yisrael) is die uitvoerende mag en bestaan uit die eerste minister, ministers en adjunk-ministers, wat dikwels ook 'n lid van die Knesset (die wetgewende mag) is. Die Israelse kabinette word amptelik aangedui met 'n nummer, byvoorbeeld die huidige Bennett-Lapid-kabinet is amptelik die Ses en dertigste regering van Israel of die 36ste regering van Israel.
Jamesonse rooiklipkonyn
Voorkoms
Die dier se pels is dig en grof en die kleur is sout-en-peper rooibruin terwyl die onderkant roeserig dofgeel is. Die ken en wange is wit of gryswit. Die diertjie se massa is 1.3 - 3.1 kg. Hierdie spesie is die kleinste van die klipkonyne.
Phil Bennett
Rugbyloopbaan
Sy outobiografie is getiteld Everywhere for Wales. Hy het later rugbykommentaar gelewer op televisie.
Bondgenote-oorlog
Die oorlog
Die antwoord van die bondgenote was 'n kwaaie verrassing vir die Romeine. Die eerste wat die oorlog verklaar het was die Marsi, Peligni, Vestini en Marrucini en die Marsi woon voor Rome se stoep. Hulle word skielik gevolg deur die Picentyne en Asculum en die Frentani en die Samnitiese Hirpini, die Pompeii hulle, die Venusini, Die Apuliers, die Lucaniers en ander groepe van die Samniete. Die opstand beslaan dus 'n groot stuk van die skiereiland van kus tot kus. Hulle vorm verder 'n eie bond met hoofstad Corfinium en Italia as naam. Hulle het konsuls, praetors en 'n senaat en laat munte vervaardig. Die konsuls id Poppaedius Silo (van die Marsi) en Papius Mutilus ('n Samniet).
Raspailia clathrata
Raspailia clathrata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Muziekgebouw aan 't IJ
Muziekgebouw aan 't IJ is die hoofkonsertsaal vir kontemporêre klassieke musiek aan die IJ in Amsterdam, Nederland. Die gebou is in 2005 geopen en is bo die IJtonnel geleë, tien minute se stap vanaf Amsterdam Centraal-stasie. Die gebou is deur die Deense argitekte 3XN ontwerp. Die Bimhuis is deels geïntegreer in die Muziekgebouw aan 't IJ.
Boroughs in Londen
Londen se distrikte is almal op 1 April 1965 volgens die Wet op die Londense regering van 1963 as plaaslike regeringsliggame gevorm, tegelykertyd met Groter Londen, toe vroeëre administratiewe eenhede saamgesmelt is. Twaalf van die distrikte, wat in die middestad van Londen geleë is, word amptelik Inner London boroughs genoem, terwyl na die twintig distrikte in die buitewyke van die Britse hoofstad as Outer London boroughs verwys word. Die grense van stadsdistrikte is sindsdien twee keer hersien – in 1987 en 1992 is daar klein wysigings aangebring.
Voorgebed
Etimologie
Die woord is ontleen aan die Latynse woord collēcta, wat in die vyfde eeu in Rome gebruik is, asook in die tiende eeu, hoewel die Trentse weergawe van die Roomse mis die meer generiese term oratio ("gebed") gebruik het.
Eerste Chinees-Japannese Oorlog
Oopstel van Korea
Op 26 Februarie 1876, na konfrontasies tussen die Japannese en Koreane, is die Ganghwa-verdrag onderteken, wat Korea vir Japannese handel geopen het. In 1880 het die koning 'n sending na Japan gestuur onder leiding van Kim Hong-jip, 'n entoesiastiese waarnemer van die hervormings wat daar plaasvind. Terwyl hy in Japan was, het die Chinese diplomaat Huang Zunxian 'n studie genaamd "A Strategy for Korea" aan hom voorgelê. Dit het gewaarsku oor die bedreiging wat die Russe vir Korea inhou en aanbeveel dat Korea vriendskaplike betrekkinge met Japan handhaaf, wat destyds te ekonomies swak was om 'n onmiddellike bedreiging te wees, om nou saam met China te werk en 'n alliansie met die Verenigde State as 'n teengewig vir Rusland. Nadat hy na Korea teruggekeer het, het Kim die dokument aan koning Gojong oorhandig, wat so beïndruk was met die dokument dat hy afskrifte laat maak en aan sy amptenare versprei het.
Konflik in Korea
Op die oggend van 27–28 Julie 1894 het die twee magte net buite Asan gebots in wat tot 07:30 die volgende oggend geduur het. Die geveg het begin met 'n afleidingsaanval deur Japannese troepe, gevolg deur die hoofaanval wat die Chinese verdediging vinnig oorskry het. Die Chinese troepe, wat gesien het dat hulle omring word, het hul verdedigingsposisies verlaat en in die rigting van Asan gevlug. Die Chinese het geleidelik grond verloor teenoor die meerderwaardige Japannese getalle, en uiteindelik gebreek en na Pjongjang gevlug en wapens, ammunisie en al hul artillerie laat vaar. Die Japannese het die stad Asan op 29 Julie ingeneem en die Chinese omsingeling van Seoel verbreek. Die Chinese het 500 gesneuwel en gewond gely terwyl die Japannese 88 ongevalle gely het.
Britse Museum
18de eeuse oorspronge
Op 7 Junie 1753 is die Britse Museum deur 'n parlementswet gevestig. Aanvanklik het sy versamelings hoofsaaklik uit boeke, handskrifte en natuurkundige monsters asook enkele antikwiteite (waaronder muntstukke en medaljes, prente en tekeninge) en etnografiese materiaal bestaan. In 1757 het koning George II die Engelse monarge se Ou Koninklike Biblioteek (Old Royal Library) aan die Britse Museum bemaak, saam met die voorreg om 'n eksemplaar van elke nuut gepubliseerde boek te ontvang, die sogenaamde copyright receipt.
Raspailia humilis
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1892 deur Topsent.
Inositol
Verdunningsmiddel vir dwelms
Inositol woord ook in televisie en rolprente gebruik om kokaïen voor te stel.
Naakslak
Verskeie families land-naakslakke vorm deel van verskillende evolusie-afstammings, wat ook slakke insluit. Die verskillende families van naakslakke is dus nie nou verwant nie, ondanks 'n oppervlakkige ooreenkoms in die algehele liggaamsvorm. Die skulplose toestand het baie keer onafhanklik ontstaan gedurende die evolusionêre verlede, en dus is die kategorie "naakslak" 'n polifiletiese een.
Weef
Moderne weefstelsels
Die snelheid van hierdie weefgetou is, afhangend van die doekbreedte, meer as 600 inslae per minuut. Hierdie stelsel is egter voorlopig slegs geskik vir sintetiese garings. Verskeie inslagdrade kan tegelyk deur die skeiding gedra word in ŉ weefgetou met 'n bewegende en geleidende rietkam. Die rietstawe wat gebruik word om die nuwe inslag teen die weefsel aan te druk, voer 'n afsonderlike heen-en-weerbeweging uit. Deur die aandruk van die rietstawe agter die transporteur met die inslagdraad word dit na vore geskuif.
Slak
Slak is 'n algemene naam vir 'n gastropoda met 'n skulp. Die naam word meestal op landslakke toegepas, aardse pulmonata buikpotige weekdiere. Die algemene naam "slak" word ook gebruik vir die meeste lede van die weekdiereklas Gastropoda met 'n opgerolde dop wat groot genoeg is sodat hulle die sagte dele volledig in die dop kan terugtrek. Wanneer die woord "slak" in hierdie algemene sin gebruik word, sluit dit nie net landslakke in nie, maar ook talle seeslakke en varswaterslakke. Buikpotiges wat van nature nie 'n skulp het nie, of slegs 'n interne skulp het, word meestal naakslakke genoem. Landslakke met net 'n baie klein dop (waarin hulle nie kan intrek nie) word dikwels halfnaakslakke genoem.
Televisie in Nieu-Seeland
Digitale televisie word in Nieu-Seeland tans deur middel van satelliet, kabel en terrestriële transmissie uitgesaai. Landswye satellietdienste word deur Freeview en Sky aangebied, terwyl terrestriële DVB-T-programme in digbevolkte stedelike gebiede deur Freeview en Igloo gebeeldsaai word. Vodafone se kabeltelevisie-netwerk dek Auckland, Wellington, Christchurch, Whangarei, Palmerston North en Dunedin met ultrasnelle breëband (UFB) per koperkabel of optiese vesel.
António Costa
António Luís Santos da Costa GCIH (gebore 17 Julie 1961) is 'n Portugese regsgeleerde en politikus en sedert 26 November 2015 die 119de en huidige Eerste Minister van Portugal. In die verlede was hy Minister van Parlementêre Sake van 2005 tot 2007 en Burgemeester van Lissabon van 2007 tot 2015. In September 2014 word hy verkies tot Sekretaris-Generaal van die Sosialistiese Party.
Alcantara
Alcantara kan verwys na:
Kowloon
Verkeer
Hongkong (en dus ook Kowloon) het een van die besfunksionerende openbare vervoerstelsels. Dit verander nie die feit dat daar soms lang toue tydens spitstye kan ontstaan nie. Die hoofweg is Nathan Road.
Samba
Ontwikkeling
Terselfdertyd toe die samba gevestig is het die "Estácio-paradigma" die weg gebaan vir sy fragmentering in nuwe sub-genres en style van komposisie en interpretasie deur die 20ste eeu.Hoofsaaklik vanaf die sogenaamde "goue era" van Brasiliaanse musiek, Samba oorvloedige kategoriserings uitgelok, waarvan sommige soliede en goed-aanvaarde afgeleide weergawes aandui - soos bossa nova, pagode, partido alt, samba de breque, samba- canção, samba de enredo en samba de terreiro – terwyl ander nomenklature ietwat meer onakkuraat was – soos samba do barulho (letterlik "geraas samba"), samba epistolar ("epistolêre samba") of samba fonético ("fonetiese samba") – en sommige bloot neerhalend – soos sambalada, sambolero of sambão joia.
Nico Smit
Agtergrond en opvoeding
In Desember 2008 neem Nico ’n kort verposing by die Cederberg Munisipaliteit en begin werk as Finansiële Deskundige en Konsultant vir munisipaliteite aan die Weskus by die DBSA (Ontwikkelingsbank van Suidelike Afrika), waar hy verantwoordelik is vir die beheer en bestuur van verskeie finansiële projekte by munisipaliteite; insluitende Cederberg, Bergrivier, Saldanhabaai en Matzikama.
Gemini 9A
Gemini 9A (amptelik Gemini IX-A) was die sewende bemande ruimtevlug van NASA se Gemini-program. Dit was ook die dertiende bemande Amerikaanse ruimtevaart en die 23ste ruimtevaart ooit, insluitend twee vlugte van X-15. Die oorspronklike bemanning van Gemini 9, bevelvoerder Elliot See en Charles Bassett het verongeluk met 'n Northrop T-38 Talon opleidingsvliegtuig op pad na die McDonnell-fabriek in St. Louis, Missouri om hulle ruimtetuig te inspekteer. Die rugsteunbemanning Thomas P. Stafford en Eugene Cernan is toe bevorder tot hoofbemanning en Jim Lovell en Buzz Aldrin is aangestel as die rugsteunbemanning.
Caledoniese Vereniging
Suid-Afrika
Die Suid-Afrikaanse Caledoniërs beskou hul oprigting in 1934 van 'n standbeeld van die sendeling en befaamde ontdekkingsreisiger, David Livingstone, by die Victoria-waterval as hul grootste prestasie. Die politici Patrick Duncan, Frederick Sturrock en meer onlangs Cameron Mackenzie, was waarskynlik die bekendste Suid-Afrikaanse lede.
Dina Boluarte
Gedurende haar eerste paar dae as president het pro-Castillo-protesaksies regoor Peru voorgekom; die Boluarte-regering se reaksie is deur Amnesty International gekritiseer as "staatsonderdrukking"
Roger Cudney
Roger Cudney is 'n Amerikaanse akteur. Hy is bekend vir sy rolle in die rolprente Licence to Kill (1989), Total Recall (1990), The Arrival (1996), en Original Sin (2001).
Toponimie
Toponimie (van die Griekse τόπος tópos, "plek", en ὄνομα onoma, "naam") is 'n ander naam vir pleknaamkunde, dus die studie van plek- of geografiese name, hulle oorsprong, betekenis en gebruik. Toponimie is 'n tak van naamkunde, waarin alle soorte eiename bestudeer word. Toponimie is 'n wetenskap wat hoofsaaklik tot diens is van argeologie en historiese geografie.
Quentin Meillassoux
Lewe en werk
Daarbenewens probeer Meillassoux ook aan te toon dat hierdie "agnostiese skeptisisme", wat sê dat ons nie seker kan weet of daar so iets as oorsaaklikheid bestaan nie, in die radikale sekerheid omskep moet word, dat daar nie iets so 'n oorsaaklikheid is nie. Hy verklaar verder dat dit gevolglik noodsaaklik is dat alle natuurwette voorwaardelik is. Die wêreld is 'n soort groot chaos waarin die wet van voldoende grond verlaat moet word, alhoewel die wet van nie-teenstrydigheid steeds van toepassing is.
Om hierdie redes verwerp Meillassoux die klassieke metafoor van Kant se Koperniese-revolusie in die filosofie. Dit is immers Kant wat die wêreld laat afhang van hoe mense dit waarneem, wat tot die Duitse idealisme gelei het. Meillassoux praat van sy eie werk as 'n "Ptolemaïese- teenrevolusie".
Bibliografie
•	MEILLASSOUX, QUENTIN, ''Après la finitude. Essai sur la nécessité de la contingence''(Parys, Le Seuil, 2006)
Raspailia anastomosa
Raspailia anastomosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bulbinella talbotii
Bulbinella talbotii is 'n meerjarige plant wat deel is van die Asphodelaceae familie. Die plant is endemies aan Nieu-Seeland en kom op die suid-eiland voor.
Kukmoeras
Die Kukmoeras is ’n landbouterrein in die Wahgivallei van die hoogland van Nieu-Guinee. Die moeras het tot ’n voormalige meerbekken ontwikkel en is gevul met afsettings van watervervoerde materiaal. Argeologiese bewyse is hier gevind vir vroeë landboudreineringstelsels vanaf omtrent 9 000 jaar gelede. Dit sluit dreineringslote in waarmee die gebied in ’n grasland omgeskakel is. Die gewas taro is hier gekweek.
Die Kukmoeras is in 2008 tot ’n Unesco-wêrelderfenisgebied verklaar. Dit was een van die plekke in die wêreld waar mense onafhanklik landbou begin ontwikkel het.
S.P. Engelbrecht-museum
Agtergrond
Hierdie Africana-boekery en -argief het ontwikkel uit die privaat versameling van die historikus en teoloog S.P. Engelbrecht. Hy het dit in 1952 geskenk aan die Hervormde Kerk en dit is in 1961 as die S.P. Engelbrecht-museum geopen.
Santa Croce in Gerusalemme
Die kerk is ingebou in 'n deel van die voormalige paleis van keiserin Helena, te wete die moeder van keiser Konstantyn die Grote, wat volgens legende die Kruis waaraan Christus gesterf het in Jerusalem gevind het. Die legende van die kruisvinding word links in die apsis van die basiliek uitgebeeld. In die kerk word 'n aantal kruisrelieke bewaar. Daar het ook in die verlede grond wat van Jerusalem afkomstig is op die vloer gelê: en daarom dan die agtervoegsel in Gerusalemme. Die kerk is dus nie net gewy aan Jerusalem nie, maar is daadwerklik deel daarvan.
Konstruktivisme (internasionale betrekkinge)
Die hoofteorieë wat met konstruktivisme kompeteer is variante van realisme, liberalisme en rasionele keuse wat materialisme beklemtoon (die idee dat die fisiese wêreld politieke gedrag op sy eie bepaal), en individualisme (die idee dat individuele eenhede apart van die breër sisteme bestudeer kan word waarin hulle ingebed is). Terwyl ander prominente benaderings mag in materiële terme konseptualiseer (bv. militêre en ekonomiese vermoëns), sien konstruktivistiese ontledings ook mag as die vermoë om die aard van sosiale verhoudings tussen akteurs te struktureer en daar te stel.
Edgbaston-krieketveld
Onlangse geskiedenis
Edgbaston het gasheer gespeel vir wedstryde in groot toernooie soos tydens die Krieketwêreldbeker 2019 waar Engeland sy eerste krieketwêreldbekertoernooi gewen het en die Kampioenetrofee 2017 toe Pakistan gewen het.
Edgbaston word as een van Engeland se voorste krieketvelde beskou. Wisden se gids tot krieketvelde in 1992 het opgemerk dat "Lord’s is really its only superior in the United Kingdom". Ná die opening van die nuwe Suid- en Wes-pawiljioene in 2011 het die Engelse en Walliese Krieketraad gesê dat "die ruim fasiliteite op die voorpunt is, selfs effens beter as by die tuiste van krieket" (d.w.s. Lord’s).
Cathy O'Donnell
Cathy O'Donnell (6 Julie 1923 – 11 April 1970) was 'n Amerikaanse aktrise. Sy was bekend vir haar rolle in die rolprente The Best Years of Our Lives (1946), They Live by Night (1948), Side Street (1950), en Ben-Hur (1959).
Raspailia echinata
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1988 deur Uriz.
Hachalu Hundessa
Moord en nadraai
Op 30 Junie 2020 is die internet in Ethiopië in ’n groot mate geblokkeer, ’n maatreël wat die regering gewoonlik tydens onrus toepas.
Cholesterol
Hipercholesterolemie of hoë-cholesterol
Verhoogde cholesterolvlakke word behandel met 'n streng dieet wat bestaan uit lae versadigde vet, transvetvrye, lae cholesterol-voedsel, dikwels gevolg deur een van verskillende hipolipidemiese middels, soos statiene, fibrate, cholesterolabsorptie-inhibeerders, nikotiensuurderivate of galsuur-sekwestrante. Menslike proewe met HMG-CoA-reduktase-inhibeerders, bekend as statiene, het herhaaldelik bevestig dat die verandering van lipoproteïen-vervoerpatrone van ongesonde na gesonder patrone die voorkoms van kardiovaskulêre siektes aansienlik verlaag, selfs vir mense met cholesterolwaardes wat tans vir volwassenes as laag beskou word.
Carpobrotus aequilaterus
Carpobrotus aequilaterus is 'n suurvy wat tot die Aizoaceae familie behoort. Die spesie is endemies aan Australië en kom in die volgende deelstate voor: Nieu-Suid-Wallis, Suid-Australië, Victoria en Wes-Australië.
Carpobrotus muirii
Die vyerank (Carpobrotus muirii) is 'n suurvy wat tot die Aizoaceae familie behoort. Die spesie is endemies aan die Wes-Kaap en is deel van die fynbos-bioom. Die plant kom, van Stilbaai tot by De Hoop en Riversdal, in 'n band van 10km vanaf die kus, voor. Dit het 'n voorkomsgebied van 840 km² en verskeie subpopulasies het verlore gegaan of is beskadig deur ontwikkeling, indringerplante en graanverbouing.
Fahd van Saoedi-Arabië
Vroeëre lewe
Fahd het in 1959 die Saoediese afvaardiging gelei na die Arabiese Liga, wat ’n teken was van sy toenemende belangrikheid. In 1962 het hy die minister van binnelandse sake geword en in 1975, ná die dood van koning Faisal, die kroonprins. Twee van sy ouer broers, prinse Nasser en Saad, is as ongeskik vir die troonopvolging beskou.
Kulturväven
Kulturväven is 'n kultuursentrum langs die rivier Ume in Umeå in die Sweedse provinsie Västerbottens län.
Groot Ethiopiese Renaissancedam
Die volmaak van die reservoir het in Julie 2020 begin. Dit sal tussen vier en sewe jaar duur om dit met water te vul, na gelang van hidrouliese toestande en ooreenkomste wat aangegaan word tussen Ethiopië, Soedan en Egipte.
Suikerbekkies
Die mannetjies van die meeste spesies het 'n blink, veelkleurige veredrag, terwyl die wyfies gewoonlik vaal en onopvallend is. Die voëls word meestal in pare aangetref en hulle bou hul nes gesamentlik. Die wyfie broei haar 2 eiers alleen uit, maar die mannetjie help met die versorging van die kleintjies.
Romulea hirsuta var. zeyheri
'Romulea hirsuta var. zeyheri' is 'n meerjarige blomplant en geofiet wat tot die genus Romulea behoort. Die plant is inheems aan die Wes-Kaap.
Leontopolis
Leontopolis (Grieks: Λεόντων πόλις, "Stad van Leeus") was ’n stad van Antieke Egipte. In Egipties is dit Taremoe ("Land van Vis") genoem en vandag is dit bekend as Tell al Moeqdam.
Fomalhaut
Fomalhaut A
Die ster se oppervlaktemperatuur is sowat 8 590 K. Sy massa is omtrent 1,92 keer dié van die Son, sy radius 1,84 keer en sy ligsterkte 16,6 keer die Son s'n.
Watermetabolisme
Verlies van water
Talle woestynplante het geen blare nie, maar slegs dorings waardeur baie min verdamping plaasvind. Die stingels van sulke plante is meestal geswel en bevat heelwat water. Ook die fotosintese word deur die stingels van hierdie plante waargeneem. In ander gevalle is die blare met 'n dik kutikula en waslaag bedek, waardeur verdamping verminder word. Sulke blare vertoon meestal blink en leeragtig. Bladwisselende plante verminder hul waterverbruik tydens droë seisoene deur hul blare te verloor. By enkele plante word die water, veral as die lugvog baie hoog is, deur spesiale kliere in die blare, bekend as hidatodes, afgeskei. Die proses staan bekend as guttasie.
Diere
Diere wat in sowel vars- as soutwater kan leef, het baie goeie reguleringsmeganismes nodig. Hulle reguleer die soutkonsentrasie van hul liggaamsvloeistowwe deur die drink van water, die opname van soute deur voedsel en die uitskei van urien met 'n baie hoe soutkonsentrasie. By woestyndiere is die soutkonsentrasie van die urien soms so hoog dat dit onmiddellik na uitskeiding kristalliseer.
Werweldiere
Seevoëls het spesiale kliere in die neusgate waardeur hul le oortollige sout kan uitskei, sodat hulle seewater kan drink. Alle soogdiere (klas Mammalia) het niere wat water en soute uit die bloed opneem, waarna 'n deel van die water en soveel soute as wat nodig is ten einde die balans te handhaaf, weer aan die bloed afgegee word. Die urienkonsentrasie wissel dus na gelang van die soutkonsentrasie van die bloed, maar by die meeste soogdiere kan dit nie sterk genoeg gekonsentreer word om die dier toe te laat om seewater te drink nie. Woestynsoogdiere skei egter baie gekonsentreerde urien uit om waterverlies te verminder.
Jared Diamond
In 2005 was Diamond die negende posisie gelys tydens 'n peiling deur die publikasies Prospect en Foreign Policy van die wêreld se voorste 100 openbare intellektuele.
Guns, Germs, and Steel (1997)
Die eerste deel van die boek fokus op redes waarom slegs 'n paar spesies wilde plante en diere geskik was vir mak maak. Die tweede deel bespreek hoe plaaslike voedselproduksie gebaseer op daardie huisdiere gelei het tot die ontwikkeling van digte en gestratifiseerde menslike bevolkings, vermoeë om te skryf, gesentraliseerde politieke organisasie en epidemiese aansteeklike siektes. Die derde deel vergelyk die ontwikkeling van voedselproduksie en van menslike samelewings tussen verskillende kontinente en wêreldstreke. Guns, Germs, and Steel het 'n internasionale topverkoper geword, is in 33 tale vertaal en het verskeie toekennings ontvang, insluitend 'n Pulitzerprys, 'n Aventisprys vir Wetenskapboeke en die 1997 Phi Beta Kappa-toekenning in Wetenskap. 'n Televisie-dokumentêre reeks gebaseer op die boek is in 2005 deur die National Geographic Society vervaardig.
Heraklion
Geskiedenis
Heraklion is geleë naby die ruïnes van die ou stad Knossos.
Aardbewings
Heraklion lê in 'n gebied wat baie deur aardbewings getref word. Die aardbewing van 21 Julie 365 was een van die swaarste in die mediterreense geskiedenis. In die vroeë/middel Plioseen (5-4 mj gelede) is hierdie gebied opgehef wat die Heraklion-bekken van die suidelike Messara-bekken geskei het. Hiervoor het die twee gebiede dieselfde sedimentasiegeskiedenis geken.
Wikimania
Doelstelling
Gereelde onderwerpe is nuwe tegniese benaderings, die strategiese belyning van projekte, nuwe toepassings en samewerking, maatreëls teen einde van gehalteversekering, kwessies van lisensiëring, onlangse gebeurtenisse asook die projekte se openbare persepsie.
Michel Houellebecq
Michel Houellebecq (gebore Michel Thomas; 26 Februarie 1956, Réunion) is 'n Franse romansier, digter, toneelskrywer en rolprentregisseur.
Antoinette Louw
Na haar studies aan AFDA, het Louw vir ŉ jaar in Malta gaan woon en haar gedistansieer van die vermaaklikheidsbedryf. Aan die einde van die jaar van afsondering, het sy teruggekeer na Johannesburg en weer begin toneel speel en skryf. Louw het die rol van Inge van Schalkwyk in die SABC 2- sepie, 7de Laan, gekry. Na twee jaar by die sepie, het sy teruggekeer na teater en het die rol vertolk van Anna in die verhoogproduksie, Dis ek, Anna, wat ŉ verwerking is van die boek, Dis ek, Anna. In 2012 het die skrywer Deon Meyer haar genader om die hoofrol te vertolk in die film, Die Laaste Tango, waarvoor sy ŉ SAFTA-toekenning gewen het vir haar rol as Ella Winter. Hierna het verskeie ander televisie en filmrolle gevolg, onder ander: ŉ Man Soos My Pa (2015), Foto (2015), Nul Is Nie Niks Nie (2017), Voor Ek Val (2017), Swartwater (2017 – 2018), en Sew the Winter to My Skin (2018).
Piet Badenhorst
Petrus Johannes (Piet) Badenhorst (gebore op 3 Junie 1930 in Maitland en oorlede in Desember 2012 in Somerset-Wes) was 'n Suid-Afrikaanse politikus, lid van die destydse regerende Nasionale Party en lid van die Volksraad vir die kiesafdeling Oudtshoorn (1972-1989). Hy was ook 'n lid van Tweede kabinet van P.W. Botha en dien eers as adjunkminister voordat hy in 1988 Minister van Gesondheid en Volkswelsyn in die Volksraad word. Hy sluit sy openbare loopbaan af as president van die Federasie van Afrikaanse Kultuurvereniginge (FAK).
Osorkon II
Bewind
Osorkon II se bewind was een van groot bouprojekte en vooruitgang. Hy het groot bedrae bestee aan monumente soos die tempel van Bastet by Boebastis, asook geboue in Thebe, Memphis, Tanis en Leontopolis. Hy het ook Tempel J by Karnak laat bou – dié is versier deur sy destydse hoëpriester, sy kleinseun Takelot F (die toekomstige Takelot II).
Osorkon II was noodgedwonge aggressief in sy buitelandse beleid. Die groeiende mag van Assirië het daartoe gelei dat laasgenoemde streek al hoe meer begin inmeng het in die sake van Israel en Sirië, wat albei binne Egipte se invloedsfeer geleë was. In 853 v.C het Osorkon se magte, saam met dié van Israel en Bublos, die uitbreiding van Assirië vir ’n ruk gestuit.
Sandspruit (Mohokare)
Die Sandspruit is 'n rivier wat deur Wepener in die Vrystaatprovinsie van Suid-Afrika vloei.
Gemini 11
Gemini 11 (amptelik Gemini XI) was die negende bemande ruimtevlug van NASA se Gemini-program. Dit was die sewentiende bemande Amerikaanse ruimtevlug en die 25ste bemande ruimtevlug van alle tye, insluitend die twee vlugte van die X-15 bo die Kármán-lyn. Die bemanning was Pete Conrad en Richard F. Gordon. Hulle is die eerste sending wat na lansering direk met 'n Agena-teikentuig gedok het, dit het 1 uur 34 minute na lansering gebeur. Hulle het toe die Agena se enjin gebruik om 'n rekordhoë-apside wentelbaan te bereik. Hulle het ook 'n klein kunsmatige swaartekrag veld geskep deur die twee ruimtetuie te laat tol. Die twee was verbind met 'n koord. Richard Gordon het ook twee ruimtewandelings onderneem; hy het 2 uur en 41 minute buite die tuig deurgebring.
Paleoseismologie
Hierdie deelgebied van die seismologie en die geologie is taamlik jonk en dateer van die 1970s.
Alfred Tarski
Alfred Tarski (Warskou (Pole), 14 Januarie 1901 – Berkeley (VSA), 26 Oktober 1983) was 'n Amerikaanse wiskundige en logikus van Pools-Joodse afkoms. Tarski het belangrike bydraes gelewer tot die algebra, meetteorie, modelteorie, versamelingsleer, metawiskunde en wiskundige logika.
Lewe
Alfred Tarski word as Alfred Teitelbaum (Poolse spelling: Tajtelbaum) gebore in 'n Joodse familie. Tarski se wiskundige talent kom die eerste na vore op die middelbare skool, op die Warskouse Szkoła Mazowiecka. Nietemin skryf hy hom in 1918 aan die Universiteit van Warskou in met die bedoeling om biologie te studeer.
Nadat Pole in 1918 sy onafhanklikheid verkry het, het die wiskundefakulteit van die Universiteit van Warskou onder leiding van Jan Łukasiewicz, Stanisław Leśniewski en Wacław Sierpiński gekom. Die universiteit het vinnig 'n wêreldwye toonaangewende navorsingsinstelling vir die logika en die grondslae en filosofie van die wiskunde geword. Leśniewski herken Tarski se potensiaal as wiskundige en haal hom oor om sy studie in biologie op te gee. Voortaan het Tarski deelgeneem aan klasse wat deur Łukasiewicz, Sierpiński, Stefan Mazurkiewicz en Tadeusz Kotarbiński gegee is. Hy is die enigste persoon wat ooit 'n doktorsgraad voltooi het onder toesig van Leśniewski. Die verhouding tussen Tarski en Leśniewski het vinnig na sy promosie afgekoel.
Tarski heet oorspronklik Teitelbaum, maar het sy van in 1923 verander na die Pools-klinkende Tarski en het hom bekeer tot die katolisisme, vanweë die destyds-heersende antisemitisme in Pole. In 1939 emigreer hy na die Verenigde State en vanaf 1942 doseer hy aan die Universiteit van Berkeley. In 1945 word hy 'n Amerikaanse burger. Hy word beskou as die belangrikste logikus naas Aristoteles, Gottlob Frege en Kurt Gödel. Met laasgenoemde het hy sowel in Wene as in Amerika kontak gehad.
Oop en geslote tale
Omdat 'n waarheiddefinisie vir alle uitsprake in 'n taal moet aandui of dit waar is of nie, is dit belangrik om die leunaarsparadoks te omseil. Tarski doen dit deur onderskeid te maak tussen die geslote metataal en die oop voorwerptaal. Omdat spreektaal 'n geslote taal is, meen Tarski dat dit nie moontlik is om 'n waarheiddefinisie in spreektaal te gee nie. Hy beperk hom vir hierdie doel tot formele tale.
Raspailia ventilabrum
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1866 deur Bowerbank.
Uxbridge, Ontario
Geskiedenis
Die township is in 1850 as 'n munisipaliteit ingelyf en het twee jaar later deel geword van die nuutgestigte Ontario County.
Pemba
Geografie
In vorige jare is die eiland selde besoek as gevolg van ontoeganklikheid en 'n reputasie vir politieke geweld, met die noemenswaardige uitsondering van diegene wat getrek is deur sy reputasie as 'n sentrum vir tradisionele medisyne en heksery. Daar is 'n taamlike groot Arabiese gemeenskap op die eiland, wat meestal uit Oman geïmmigreer het. Die bevolking is 'n mengsel van Arabiese en oorspronklike Waswahili-bewoners van die eiland. 'n Beduidende deel van die bevolking identifiseer ook as Shirazi-mense.
Naos
Naos (ook genoem Zeta Puppis of ζ Pup) is ’n ster in die sterrebeeld Agterdek (Puppis). Die spektraaltipe "O4" beteken dit is een van die warmste en helderste sterre wat met die blote oog sigbaar is. Dit is een van die min O-tipe sterre wat met die blote oog sigbaar is sowel as een van die naastes aan die Aarde. Dit is ’n blou superreus en een van die Melkweg se helderste sterre. Dit is visueel meer as 10 000 so helder soos die Son, maar sy hoë temperatuur beteken die grootste deel van sy straling is in die ultraviolet. Dit is die 72te helderste ster in terme van sy skynbare magnitude.
Name
Die ster se Bayer-naam is "Zeta Puppis". Sy redelik onlangse naam, "Naos", kom van die Griekse ναύς, "skip". Sy Arabiese naam is Suhail Hadar (سهيل هدار, moontlik "die dawerende helder een"). In 2016 het die Internasionale Astronomiese Unie se sternaamwerkgroep (WGSN) die naam Naos vir die ster goedgekeur.
Eienskappe
As die ster se afstand bekend was, sou die grootte, ligsterkte en massa vasgestel kon word. Studies oor die afstand wissel egter tussen sowat 978 en meer as 1 956 ligjare. Dit lei tot ramings van tussen 550 000 en 800 000 keer die ligsterkte van die Son, ’n massa van tussen 22,5 en 56 keer die Son s’n en ’n radius van tussen 14 en 26 keer die Son s'n. Die hersiene Hipparcos-parallakswaarde dui op ’n afstand van 1 092 ligjare van die Son af, baie kleiner as wat verwag kan word uit die ster se waargenome eienskappe.
Raspailia viminalis
Raspailia viminalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Eva Green
Eva Gaëlle Green (Frans: [e.va ɡa.ɛl ɡʁeːn]; gebore 6 Julie 1980) is 'n Franse aktrise en model.
Green is die dogter van die aktrise Marlène Jobert. Sy het haar loopbaan in teater begin, voordat sy haar filmdebuut in Bernardo Bertolucci se The Dreamers (2003) gemaak het. Sy het internasionale erkenning verwerf vir haar uitbeelding van Sibylla, koningin van Jerusalem in Ridley Scott se histories-epiese film Kingdom of Heaven (2005).
Islamabad Internasionale Lughawe
Fasiliteite
Islamabad Internasionale Lughawe het 'n modulêre terminaalgebou van 180 000 m² wat 9 miljoen passasiers en 80 000 metrieke ton vrag per jaar kan hanteer. Die syfers sal na verwagting 25 miljoen passasiers teen 2024 bereik. Aangesien dit 'n nuwe lughawe is, is 'n beduidende gedeelte van die grond geoormerk vir kommersiële doeleindes soos belastingvrye winkels, 'n hotel- en konvensiesentrum, lugwinkelsentrums, 'n sakesentrum, restourante en ontspannings- en bioskoopfasiliteite.
Anwar Sadat
Jom Kippoeroorlog
Op 6 Oktober 1973, in samewerking met Hafez al-Assad van Sirië, het Sadat die Oktober-oorlog, ook bekend as die Jom Kippoeroorlog, en minder algemeen as die Ramadaan-oorlog, van stapel gestuur. Dit was 'n verrassingsaanval teen die Israeliese besettingsmagte op die Egiptiese Sinaï-Skiereiland en die Siriese Golanhoogtes in 'n poging om hierdie onderskeie Egiptiese en Siriese gebiede terug te wen, wat ses jaar tevore in die Sesdaagse Oorlog deur Israel ingeneem is. Die Egiptiese en Siriese sukses in die beginstadiums van die oorlog het beide Israel en die Arabiese Wêreld verras. Die mees opvallende prestasie (Operasie Badr, ook bekend as Die Kruising) was die Egiptiese weermag se opmars tot ongeveer 15 km in die besette Sinai Skiereiland, nadat hulle die Bar Lev-lyn deurdring en grotendeels vernietig het. Hierdie lyn is voorheen algemeen as 'n ondeurdringbare defensiewe ketting gesien.
Verhouding met Mohammad Reza Shah Pahlavi van Iran
Die verhouding tussen Iran en Egipte het tydens Gamal Abdel Nasser se presidentskap in ope vyandigheid ontaard. Na sy dood in 1970, het President Sadat dit egter spoedig in 'n oop en hegte vriendskap verander.
Sluipmoord
Tala'at Qasim, 'n vorige hoof van die Gama'a Islamiyya, het in 'n onderhoud met die Middle-East Report beweer dat dit nie die Islamitiese Jihad was nie, maar eerder sy organisasie, bekend in Engels as die "Islamic Group", wat die sluipmoord georganiseer het en die moordenaar, Islambouli, gewerf het. Lede van die Groep se 'Majlis el-Shura' ('Raadgewende Raad') – onder leiding van die berugte "blinde shaykh' – is twee weke voor die moord in hegtenis geneem, maar hulle het nie hulle planne openbaar nie, en Islambouli het die sluipmoord op Sadat deurgevoer.
Lys van Suid-Afrikaanse lughawens volgens passasiersbewegingse
Die volgende is 'n lys van Suid-Afrikaanse lughawens volgens passasiersbewegings.
Tanoetamoen
Bewind
Tanoetamoen het daarna oor Koesj regeer tot met sy dood in 653 v.C.. Hy is in dié land opgevolg deur ’n seun van Taharqa.
Ajay Banga
Ajaypal (Ajay) Singh Banga (gebore 1960) is 'n Indies-Amerikaanse sakeleier. Hy dien sedert 1 Julie 2010 as president en hoof- uitvoerende beampte van Mastercard. In Februarie 2015 stel die Amerikaanse president Barack Obama Banga aan as lid van die president se raadgewende komitee vir handelsbeleid en onderhandelinge.
Banga is voorsitter van die VS-Indië-sakeraad (U.S.-India Business Council, USIBC) wat meer as 300 van die grootste internasionale maatskappye wat in Indië belê, verteenwoordig. Banga is ook lid van die raad van direkteure van die Dow Chemical Company, lid van die raad op buitelandse betrekkinge, en lid van die internasionale sakeraad van die Wêreld Ekonomiese Forum. Die regering van Indië het die burgerlike toekenning van die Padma Shri in 2016 aan Banga toegeken.
Hoodia dregei
Die wolweghaap (Hoodia dregei) is 'n vetplant wat deel is van die Apocynaceae familie. Die plant is inheems aan die Wes-Kaap en Namibië en kom by Merweville, Beaufort-Wes en Prins Albert voor.
Weegtegniek
Op die juk self is gewoonlik ook klein gewiggies wat geskuif kan word totdat die juk presies gebalanseer is. Sommige jukbalanse het ŉ konstante belasting, dit wil sê in die een skaal hang permanent ŉ bekende, bepaalde gewig (byvoorbeeld 1 N). In die ander skaal is ŉ groot verskeidenheid gewiggies wat saam 1 N weeg en die juk in ewewig hou. 'n Voorwerp word dan saam met die gewiggies in die skaal geplaas (waardeur die juk sal kantel) en van die gewiggies verwyder tot die juk weer balanseer.
Wanvoeding
Wanvoeding vind plaas wanneer 'n individu te min of te veel voedingstowwe inkry, wat gesondheidsprobleme veroorsaak. Dit is spesifiek "'n tekort, oormaat of wanbalans van energie, proteïene en ander voedingstowwe" wat die liggaam se weefsels en vorm nadelig beïnvloed.
Paul Biya
Biya is tans die langste regerende nie-koninklike leier ter wêreld en die oudste heerser in Afrika.
Paul, Apostle of Christ
Vrystelling
Paul, Apostle of Christ was oorspronklik geskeduleer om op die Woensdag (28 Maart 2018) voor Paasnaweek deur Affirm Films vrygestel te word. Die rolprent se datum van vrystelling was egter in Februarie 2018 opgeskuif tot 23 Maart 2018. Die rolprent was op 12 Junie 2018 op DVD, Blu-ray en digitale platvorms vrygestel.
Francois Beukman
Francois Beukman is 'n lid van die Nasionale Vergadering van Suid-Afrika vir die ANC.
Oengoeja
Geskiedenis
Gedurende die Verkenningstydperk was die Portugese Ryk die eerste Europese moondheid wat beheer oor Zanzibar verkry het, en het dit vir byna 200 jaar behou. In 1698 het Zanzibar onder die beheer van die Sultanaat van Oman geval, wat 'n ekonomie van handel en kontantgewasse ontwikkel het, met 'n regerende Arabiese elite en 'n algemene Bantoebevolking. Plantasies is ontwikkel om speserye te kweek; vandaar die bynaam Spesery-eilande ('n naam wat ook gebruik word vir die Nederlandse kolonie die Molukke, nou deel van Indonesië). Nog 'n groot handelsitem was ivoor, die slagtande van olifante wat op die Tanganjika-vasteland doodgemaak is - 'n praktyk wat tot vandag toe steeds in plek is. Die derde pilaar van die ekonomie was slawe, wat Zanzibar 'n belangrike plek in die Indiese Oseaan slawehandel gegee het, die Indiese Oseaan-ekwivalent van die beter bekende Driehoekige Handel. Die Omaanse Sultan van Zanzibar het 'n aansienlike deel van die Afrikakus van die Groot Mere, bekend as Zanj, beheer, sowel as uitgebreide binnelandse handelsroetes.
Soms geleidelik, soms deur aanvalle, het beheer oor Zanzibar in die hande van die Britse Ryk gekom. In 1890 het Zanzibar 'n Britse protektoraat geword. Die dood van een sultan en die opvolging van 'n ander wat die Britte nie goedgekeur het nie, het later gelei tot die Anglo-Zanzibar-oorlog, ook bekend as die kortste oorlog in die geskiedenis.
Geografie
Oengoeja word omring deur 'n aantal kleiner eilande en eilandjies, met slegs twee daarvan, Tumbatu en Uzi, wat bewoon word. Ander klein eilande rondom Oengoeja sluit in Bawe, Chapwani, Changuu, Chumbe, Kizingo, Kwale, Latham, Mautani, Miwi, Mnemba, Mwana wa Mwana, Nianembe, Popo, Pungume en Ukanga.
Ekologie
Opmerklike soogdierspesies op die eiland sluit in die Zanzibar-servalien-genet, Afrika-palm-sivet en Zanzibar-rooikolobusaap. In Junie 2018 is 'n luiperd hier op kamera afgeneem, ten spyte daarvan dat dit voorheen beskou is as uitgesterf in Zanzibar vir die afgelope 25 jaar.
Pluimveevleis
In kookkuns verwys pluimvee na die vleis van voëls, gewoonlik met die uitsondering van hoender.
Voorbereiding van wilde voëls
Wilde pluimvee moet uitgehang word voor voorbereiding. Die veredrag van die wilde voëls moet gebalanseer wees, dit wil sê die vel word saam met die vere afgeskil om die dikwels yl vet (bv. by wilde-eend) te verwyder. Daarna word dit meestal heel voorberei, net ouer pluimvee word gewoonlik uitmekaar gesny en gemarineer voor dit gaargemaak word.
Raspailia frondula
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1907 deur Whitelegge.
Louis Wilsenach
Louis Wilsenach (8 Desember 1940 - 29 Maart 2020) was 'n Suid-Afrikaanse skilder, digter, sendeling en baanbreker in die advertensiewese. Hy is die eerste persoon in Gauteng, en derde in Suid-Afrika, wat aan Covid-19 oorlede is. Hy is in Pretoria gebore en was die jongste van ses kinders. Sy ouers was George en Margareth; die twee het later sendingwerk onder die Sjangaan-bevolking gedoen.
Hy sterf in Pretoria as gevolg van die Covid-19 pandemie, hy het reeds longontsteking gehad toe hy die virus opgedoen het. Wilsenach word oorleef deur sy dogter Mia en drie seuns, Len, Tebo en Lebo en drie kleinseuns. Sy vrou is in 2017 oorlede.
Majas
Kleding
Die Majas is veral bekend vir hul helderkleurige soorte tekstiel, gemaak van gare. Hierdie tekstiel word geweef en dikwels verder geborduur in onder meer kappies, (oor)hemde en rompe. Elke dorp het sy eie kenmerkende patroon. Die foto regs toon twee vroue uit Santa Catharina Palopo, 'n dorpie by die Atitlan-meer. Die Majas se damesklere bestaan tradisioneel uit 'n bloes (kappie) en 'n lang romp.
Waterkloof (kloof, Wes-Kaap, lat -33,95, long 21,08)
Die Waterkloof is 'n kloof in die Wes-Kaap, Suid-Afrika.
23ste Dinastie van Egipte
Die 23ste Dinastie (ook Dinastie XXIII geskryf; 727–715 v.C.) was ’n koningshuis van Libiese Berbers wat tydens die Derde Oorgangstydperk oor Antieke Egipte regeer het.
Hoodia currorii
Hoodia currorii is 'n vetplant wat deel is van die Apocynaceae familie. Die plant is inheems aan Angola, Botswana, Namibië, Suid-Afrika en Zimbabwe.
Zanzibarstad
Die stad bestaan ​​uit twee hoofdele, Stone Town en Ng'ambo (letterlik: "Steen dorp" en "Die ander kant" onderskeidelik). Die twee gebiede is histories geskei deur 'n stroom, nou gemerk deur 'n laan. Stone Town is die historiese sentrum van die stad, dit was die voormalige hoofstad van die Sultanaat van Zanzibar tussen 1856 en 1964. As gevolg van sy unieke argitektuur en kultuur is dit in 2000 deur UNESCO tot 'n Wêrelderfenisgebied verklaar. Ng'ambo is baie groter en is die moderne sone wat rondom Stone Town ontwikkel het ná die Zanzibar-rewolusie, met kantoorgeboue en groot woonstelblokke, soos dié in die Michenzani-woonbuurt.